U-Owen waziswa kwibhola eneminyaka engama-7 nguyise owayembona njengomdlali othembisayo kakhulu kwintsapho. Njengomfana ongumfana wase Everton, U-Owen waya kwiRector Drew Primary School e-Hawarden, ePlinthirehire, enyakatho yeWales. Ngeminyaka elilishumi, abanye abaxhasi belizwe abahamba phambili babebeka iliso inkqubela yakhe. 5 Voorwoord deur die Visekanselier Beste voornemende student Ek is verheug dat jy dit oorweeg om aansoek te doen vir nagraadse studie aan die Universiteit van Kaapstad (UK). Ek verwag dat jy verskeie moontlikhede vir nagraadse studie oorweeg, dus hoop ek dat dié Prospektus jou entoesiasties sal maak en terselfdertyd sal help om vrae wat jy mag hê rakende aansoeke te beantwoord. As n mens n universiteit vir nagraadse studie kies moet ten minste ses dinge die besluit ten grondslag lê, veral as n navorsingskomponent deel uitmaak van die graad: die gehalte van die studieleiers; die aansien van die universiteit; die fasiliteite vir navorsing; die bestaan van navorsingspanne en -eenhede met n kritiese hoeveelheid voortgesette projekte sodat n mens deel uitmaak van n groep en geredelik by n voortbewegende rivier van produktiewe navorsingsaktiwiteite kan aansluit, eerder as om alleen te probeer swem met minimale rigting en ondersteuning; die vermoë om jouself voor te berei vir die volgende stadium in jou loopbaan, en geleenthede om prêt te hê. By UK sal jy, eerstens, die geleentheid kry om opleiding van wêreldgehalte by uitstaande dosente te ontvang en innoverende navorsing onder leiding van studieleiers met internasionale ervaring te doen. As nagraadse student sal jy direk voordeel trek uit die jongste vakkundige werk en ontdekkings wat deur ons befaamde navorsers gedoen is. Die oorgrote meerderheid van ons nagraadse dosente het Ph.D s; meer dosente as aan enige ander universiteit in SA het n gradering van die Stigting vir Nasionale Navorsing; n verdere 280 post-doktorale studiegenote lewer bydraes tot navorsingsprogramme; ons het die meeste wetenskaplikes met n A-gradering en navorsingsleerstoele in SA. Tweedens, deur n graad aan die Universiteit van Kaapstad te behaal beteken dat jy opvoeding van hoogstaande gehalte ontvang het aan n internasionaal erkende universiteit wat as n wêreldleier op baie gebiede beskou word. Derdens, ons hulpbronne en fasiliteite word aangewend om nagraadse werk te ondersteun. In dié Prospektus kan jy lees oor ons biblioteek-inisiatiewe, IT- en rekenaarondersteuning, die wye reeks akademiese en professionele ontwikkelingsgeleenthede, en die verbande tussen navorsing en die oplos van werklike probleme in die gemeenskap of kliniese omgewings. As jy behoefte aan n gespesialiseerde laboratorium-opset en -apparaat het, hoewel ons heel moontlik reeds daaroor beskik, moedig ons jou aan om direk kontak te maak met die hoof van die tersaaklike department om verdere navrae te doen. 4 Vierdens, UK beskik oor vier en sewentig erkende navorsingsentiteite insluitend 9 Mediese Navorsingsraadeenhede. Ons navorsingsleiers verkry meer as R800 miljoen per jaar in navorsingstoelae en -kontrakte. Ons het baie navorsingsprogramme en laboratoriums wat deur die nywerheidsektor ondersteun word. En ons het mense en strukture om jou te ondersteun soos die Direkteur van Nagraadse Studies, die subsidiekantoor vir nagraadse studie, die skryfsentrum, navorsingmetodologiese kursusse, en vele meer. Laastens, die meeste van ons akademici het uitgebreide netwerke met globale vennote en werk saam met hulle. Gevolglik kry baie gegradueerde studente die geleentheid om in aanraking te kom met akademiese leiers van oral in die wêreld en saam met hulle te werk, wat aan jou meer geleenthede bied wanneer jy deel word van die wêreld se arbeidsmark. Teen die tyd dat jy gradueer, is dit moontlik dat jy n netwerk professionele kontakte by UK, ander Suid- Afrikaanse universiteite, die nywerheidsektor (afhangende van jou studieveld), en verder in Afrika en oorsee opgebou het wat jou kan help in jou verdere loopbaankeuses, `of jy nou n akademikus wil word en `of jy jou loopbaan op ander gebiede wil volg. Jy sal n fantastiese tyd beleef! Dit is moontlik dat jy nuwe en blywende vriendskappe sal sluit en, na graduering, deel sal word van n uitgebreide alumni-gemeenskap van meer as lede versprei tot in die uithoeke van die wêreld. Nagraadse studente van Afrika en van die res van die wêreld maak UK n dinamiese en kosmopolitaanse plek. Nagenoeg n kwart van die nagraadse studente is van ander lande afkomstig. Kortliks, UK strewe daarna om aan elke nagraadse student n goed afgeronde, verrykende ervaring met inbegrip van akademiese groei, professionele gereedheid, kulturele betrokkenheid en deelname in maatskaplike en sportaktiwiteite te bied op n kampus met die skouspelagtigste ligging aan die voet van Tafefberg. Ten slotte wil ek graag praat oor finansies. Ons is bewus van die finansiële eise op senior studente. Kyk gerus na die verskillende finansiële ondersteuningsopsies wat beskikbaar is aan jou deur die Nagraadse Sentrum & Subsidiekantoor vir Finansiering. Ons sien daarna uit om jou by UK te verwelkom. Max Price Visekanselier